Ιερά Επισκοπή Νιέρι και Όρους Κένυας

Η Ιερά Επισκοπή Νιέρι και Όρους Κένυας είναι από τις επισκοπές του Πατριαρχείου Αλεξανδρείας.  

Στη δικαιοδοσία της Ιεράς Επισκοπής περιλαμβάνεται τις Κομητείες Νιέρι, Μερού, Λαϊκίπια, Εμπού και Ταράκα-Νίτι της Κένυας.

 Ιστορικά στοιχεία 
Τη δεκαετία του 1980, ο τότε Επίσκοπος Ανδρούσης Αναστάσιος (μετέπειτα Αρχιεπίσκοπος Αλβανίας) διετέλεσε τοποτηρητής της χηρεύουσας  Ιεράς Μητροπόλεως Ειρηνουπόλεως ίδρυσε γυναικείο μοναστήρι στο Νιέρι της Κένυας, ωστόσο με τη εκλογή του ως Πατριαρχικός Έξαρχος Αλβανίας και την ακόλουθη αποχώρησή του από την Κένυα το 1991, η Μονή διαλύθηκε. 

Η Μητρόπολη Κένυας και Ειρηνουπόλεως παρέμεινε εν χηρεία έως το 1994, οπότε και εξελέγη μητροπολίτης ο έως τότε Μητροπολίτης Καρθαγένης Ειρηναίος (Ταλαμπέκος).

Στις 23 Νοεμβρίου 1999, με απόφαση της Ιεράς Συνόδου ιδρύθηκαν η Ιερά Μητρόπολη Ειρηνουπόλεως (Νταρ ες Σαλαάμ) και η Ιερά Μητρόπολη Κένυας με τη διάσπαση της Μητροπόλεως Κένυας και Ειρηνουπόλεως.

Η Ιερά Επισκοπή Νιέρι και Όρους Κένυας και η Ιερά Επισκοπή Κισούμου και Δυτικής Κένυας δημιουργήθηκαν με απόφαση της Ιεράς Συνόδου της Ιεραρχίας του Πατριαρχείου Αλεξανδρείας, στις 24 Νοεμβρίου 2015, με απόσπαση από την Ιερά Μητρόπολη Κένυας (η οποία και μετονομάσθηκε σε Ιερά Μητρόπολη Ναϊρόμπης). Πρώτος Επίσκοπος Νιέρι και Όρους Κένυας ανέλαβε ο Επίσκοπος Νιτρίας Νεόφυτος, έως τότε βοηθός της Ιεράς Μητροπόλεως Κένυας.

Τον Αύγουστο του 2018, ο Πατριάρχης Αλεξανδρείας Θεόδωρος Β΄ εγκαινίασε το επισκοπείο και το πνευματικό κέντρο της Επισκοπής, κατά τη διάρκεια ποιμαντικής επίσκεψής του στην Επισκοπή.

Στις 24 Νοεμβρίου 2022, με απόφαση της Αγίας και Ιεράς Συνόδου του Πατριαρχείου Αλεξανδρείας, νέος Επίσκοπος εξελέγη ο αυτόχθονας Αρχιμανδρίτης Πανάρετος Κυκκώτης. Η ενθρόνιση του νέου Επισκόπου Παναρέτου πραγματοποιήθηκε από τον Πατριάρχη Θεόδωρο, στις 19 Φεβρουαρίου 2023.

 Επισκοπικός κατάλογος 
+ΕπίσκοποςΑπόΈωςΣημειώσειςΝεόφυτος (Κονγκάι)24 Νοεμβρίου 201524 Νοεμβρίου 2022Από Νιτρίας, κατόπιν Ελντορέτ και Βορίου ΚένυαςΠανάρετος (Κιμάνι-Κυκκώτης)15 Ιανουαρίου 2023

 Ναοί και μοναστήρια 
Παραπλεύρως του επισκοπείου λειτουργεί γυναικείο ησυχαστήριο της Επισκοπής, το οποίο ιδρύθηκε το 2019, από την ιεραπόστολο Μοναχή Ιωάννα της Ιεράς Σκήτης Αρχαγγέλου Μιχαήλ του Μιζούρι.

 Ιεραποστολικό έργο 
Στο Νιέρι λειτουργούν εκπαιδευτικά ιδρύματα όλων των βαθμίδων – από νηπιαγωγεία και δημοτικά μέχρι γυμνάσια – καθώς και κλινικές και ορφανοτροφεία, τα οποία υποστηρίζονται υλικά και πνευματικά από την Επισκοπή.

Στην περιοχή Gachika, δίπλα στις εγκαταστάσεις της Επισκοπής, λειτουργούν από το 2007 το Ορφανοτροφείο «Μακάριος» και το Δημοτικό Σχολείο «Μακάριος», που ιδρύθηκαν από τον Μητροπολίτη Κένυας Μακάριο. Στόχος τους είναι να προσφέρουν προστασία, εκπαίδευση και βασικές παροχές σε παιδιά που προέρχονται από ευάλωτα κοινωνικά περιβάλλοντα, όπως ορφανά ή παιδιά χωρίς οικονομική δυνατότητα. Τα παιδιά αυτά βρίσκονται υπό την εποπτεία και φροντίδα του επισκόπου Νιέρι και Όρους Κένυας. Το Ορφανοτροφείο φιλοξενεί περίπου 160 παιδιά, εκ των οποίων 48 φοιτούν σε κολλέγια και πανεπιστήμια, 29 είναι σε γυμνάσια, και 83 βρίσκονται σε προσχολική και πρωτοβάθμια εκπαίδευση. Στο Ίδρυμα εργάζονται 24 άτομα που φροντίζουν για τη διαβίωση και την ανατροφή των παιδιών. Το Δημοτικό Σχολείο «Μακάριος», που βρίσκεται δίπλα στο Ορφανοτροφείο, εξυπηρετεί κυρίως τα παιδιά του Ιδρύματος προσχολικής και σχολικής ηλικίας, ενώ δέχεται και μαθητές από τη γύρω κοινότητα. Συνολικά φοιτούν περίπου 120 παιδιά. Η Ιερά Επισκοπή προσφέρει στα παιδιά όχι μόνο βασική φροντίδα αλλά και πνευματική στήριξη και ψυχολογική υποστήριξη, απαραίτητες για την αποκατάστασή τους. Πολλά από τα παιδιά αυτά φέρουν βαθιά τραύματα από το παρελθόν τους: έχουν υποστεί ασθένειες όπως το AIDS, έχουν κακοποιηθεί σωματικά ή σεξουαλικά, έχουν αναγκαστεί σε πρόωρο γάμο, είναι ορφανά ή έχουν εγκαταλειφθεί. Σε όλα αυτά τα παιδιά, η Εκκλησία στέκεται με στοργή, προσφέροντάς τους τροφή, στέγη, ένδυση, εκπαίδευση και πάνω απ’ όλα αγάπη, με στόχο να δημιουργήσει τις προϋποθέσεις για ένα καλύτερο αύριο. 

Το 2023, με τη στήριξη του «Sophia Foundation for Children», πραγματοποιήθηκαν σημαντικές βελτιώσεις στο Ορφανοτροφείο και στο Σχολείο. Περιλάμβαναν ανακαίνιση των υποδομών και στελέχωση με πιο κατάλληλα καταρτισμένο προσωπικό, με στόχο την ποιοτικότερη φροντίδα και εκπαίδευση των παιδιών.

 Παραπομπές 

 Εξωτερικοί σύνδεσμοι 
Σελίδα Facebook Ιεράς Επισκοπής Νιέρι και Όρους Κένυας

Νιέρι και Όρους Κένυας